Nordland Musikkfestuke

**Nordland Musikkfestuke** er en årlig musikkfestival og et festspill som har blitt arrangert i Bodø og omegn i uke 32 (rundt olsok 29. juli) siden 1980. Festivalen kombinerer natur og kultur og har avholdt arrangementer på flere arenaer og scener, blant annet  Bodø kulturhus, Stormen konserthus, Bodø domkirke, Bodin kirke, Bådin Bryggeri, Hundholmen, Galleri Bodøgaard og Bodø Kunstforening og utendørskonserter på torget i Bodø, Solparken, Bodø Havn, Keiservarden og Nyholms Skandse. En musikkapp er lansert under navnet *Musikalske Utsikter* for å nyte artister fra Bodø ved besøk på utvalgte steder i Bodø. Gro Bergrabb er Musikkfestukas direktør.

## Om Nordland Musikkfestuke
Nordland Musikkfestuke inviterer tar i bruk nasjonale og regionale ressurser med innslag av forskjellige sjangre. Hovedvekten ligger på egenproduksjon innenfor klassisk musikk, kirkemusikk og rytmisk musikk. Andre kunstuttrykk er teater, billedkunst, dans og film. Det er også mulig for aspirerende talenter å vise seg fram ved å holde konserter.

I mars 2013 ble det for første gang arrangert en egen vinterfestival ved navn Nordland Musikkfestuke Vinter med hovedfokus på klassisk musikk. Vinterfestivalen varte i tre dager og var et samarbeid med konferansen High North Dialogue (tidligere kalt Arctic Dialogue), som ble arrangert av Nordområdesenteret ved Universitetet i Nordland (UiN).

Kronprins Haakon er festivalens høye beskytter.

## Historie

Nordland Musikkfestuke ble etablert i Bodø i 1980. Festivalen ble etablert av seks personer, fjorten kulturorganisasjoner, seks kommuner i Salten og fylkeskommunen. Festivalen fikk navnet Olsokdagene i Bodø, og startet som en endags olsokfeiring. Festivalen vokste raskt og i 1989 ble den organisert som en stiftelse og tok navnet Nordland Musikkfestuke.

## Medieomtale
Tidligere har Nordland Musikkfestuke fått kritikk for å være anonym i media, men de siste årene har mediedekningen økt kraftig.

En undersøkelse gjennomført av studenter ved Universitetet i Nordland (nå Nord universitet) høsten 2013, der 129 personer deltok, viser at 84 % av deltakerne i undersøkelsen har hørt om Musikkfestuka før. Videre viser undersøkelsen at 40 % av de spurte har et godt inntrykk av festivalen, mens flesteparten (47 %), fortsatt ikke har dannet seg et inntrykk. Bare 13 % hadde et dårlig inntrykk. 43 % av de spurte hadde deltatt på festivalen, resten hadde dannet seg et inntrykk på grunnlag av medieomtale.

## Frivillige
Nordland Musikkfestuke har ca. 100 frivillige hvert år. Arbeidsoppgavene til de frivillige er for eksempel vakthold, billettsalg, servering, rigging og å være artistvertskap.

## Festivalutøvere og bidragsytere
Nordland Musikkfestuke har hatt en lang rekke festivaldeltakere, både av utøvere, ensembler og komponister:
*Henning Kraggerud
* Svante Henryson
*Rolf-Erik Nystrøm
*Knut Erik Sundquist
*Evelyn Glennie
*Christian Lindberg
*Ingebjørg Kosmo
*Birgitte Christensen
*Tore Johansen
*Sveinung Lillebjerka
*Susanne Lundeng
*Arvid Engegård
*Bodø Sinfonietta
*Ketil Hugaas
*The Brodsky Quartet
*TrondheimSolistene
*Sigmund Likkebjerka
*Rolf Wallin
*Leif Segerstam

Årets Nordlandsprofil bestemmes av Nordland Musikkfestuke, og flere av artistene over har hatt denne tittelen. Flere av disse har hatt tittelen årets Nordlandsprofil. I 2005 var den utpekte Bodø Domkirkes ungdomskor.

## Festivaldirektører
*Linda Netland (Nåværende)
*Gro Bergrabb
*André Wallann Larsen 
*Rolf-Cato Raade
*Kari Nystad Wilhelsen
*Tone Kolaas
*Roar Leinan
*Knut Kirkesæther
*Magne Hansen 
*Kåre Johs. Brekke

## Publikumstall
Nordland Musikkfestuke har de siste årene hatt relativt stabile publikumstall:
*2014: 24 523 tilskuere 
* 2013: 23 909 tilskuere 
*2012: 23 847 tilskuere 
*2011: 22 907 tilskuere

## Artister
### Artister som har opptrådt på Keiservarden
*2024: NyNorsk Messingkvintett og Tora Augestad (flyttet til Bodø torg på grunn av for mye vind)
*2018: Terje Nilsen
*2017: Jarle Bernhoft
*2016: Odd Nordstoga
*2015: Halvdan Sivertsen
*2014: Mari Boine
* 2013: Kari Bremnes (flyttet til Solparken på grunn av for mye vind) 
*2012: Hekla Stålstrenga med Tromsø Kammerorkester
*2011: Tango-forestilling med Atle Sponberg og Knut Erik Sundquist med flere
*2010: MiNensemblet
*2009: Katie Melua (flyttet til Nordlandshallen på grunn av for mye vind)
*2008: Tine Thing Helseth og TrondheimSolistene
*2007: Arve Tellefsen
*2006: Leif Ove Andsnes

### Artister som har opptrådt på Nyholmen Skandse
*2023: Darling West
*2022: DeLillos
*2019: Kari Bremnes
*2018: Minor Majority
*2017: Morten Abel
*2016: Lissie
*2015: Hekla Stålstrenga
*2014: D'Sound
* 2013: Bigbang
*2012: Susanne Sundfør
*2011: Bo Kaspers Orkester
*2010: Jarle Bernhoft
*2009: Kari Bremnes
*2008: Ole Edvard Antonsen
*2007: Christel Alsos
*2006: Mari Boine
*2005: The Syncopated Bunch (Frode Alnæs, Jan Gunnar Hoff, Per Mathisen og Bjørn Jensen )
*2004: The real thing

### Utvalgte opptredener under Musikkfestuka
**2014**
* Ylvis - Solparken
* Åpningskonsert: Britten Sinfonia med Henning Kraggerud - Bodø Domkirke
* Cappella Gabetta - Bodø Domkirke
* Vårjevndøgn: Henning Kraggerud/Jostein Gaarder/Nordnorsk Opera og Symfoniorkester - Bodø Kulturhus
* L'Arpeggiata - Bodø Domkirke
* Ingebjørg Bratland - Røsvik Gamle Handelssted i Sørfold
#### 2013
*Elvis Costello and the Imposters - Bodø Spektrum
*Åpningskonsert: Akademie für Alte Musik Berlin - Bodø domkirke
*Tromsø Kammerorkester med Eirk Fosnes Hansen og Henning Kraggerud - Bodø domkirke
*Lisa Nilsson - Bodø kulturhus
*Klaverkonsert: Kasparas Uinskas - Bodø kulturhus
*KORK og Det Norske Solistkor - Bodø domkirke
*Anne Sofie von Otter med Svante Henryson og Mats Bergström - Bodø domkirke

#### 2012

*Åpningskonsert Europa Galante - Bodø domkirke
*Ramin Bahrani - Bodø domkirke
*Estonian Philharmonic Chamber Choir - Bodø domkirke
*Nordnorsk Symfoniorkester - Bodø kulturhus
*Veronica Maggio - Bodø Torg

#### 2011
*Festkonsert L’Arpeggiata - Bodø domkirke
*Fanfare Ciocărlia - Rock Café
*Det norske solistkor - Bodø domkirke
*Trondheimsolistene - Bodø domkirke
*Ingolf Wunder - Bodø kulturhus
*Jan Gunnar Hoff, Knut Erik Sundquist og Unni Wilhelmsen - Bodø domkirke

### Andre artister som har deltatt
*Oslo Filharmoniske Orkester
*Jukka-Pekka Saraste
*Henning Kraggerud
*Bodø Sinfonietta
*Arve Tellefsen
*Leif Ove Andsnes
*Tine Thing Helseth
*Martin Fröst
*Roland Pöntinen
*Kringkastingsorkestret (KORK)
*Kroumata
*MiNensemblet
*Esperanza Spalding
*John Lill
*Ola Bremnes
*Lars Bremnes
*Luftforsvarets Musikkorps
*Mahala Rai Banda
*Sondre Lerche
*Razika
*Gregory Porter

## Samarbeidspartnere

Nordland Musikkfestuke har en rekke samarbeidspartnere:

### Hovedsamarbeidspartnere

*SpareBank 1 Nord-Norge
*Bodø Energi
*Avisa Nordland
*ConocoPhillips
*Amedia Marked

### Prosjektsponsorer

*Jakhelln
*Koch
*City Nord
*Elektro
*Nord universitet
*Gunvald Johansen Bygg
*Iris Salten
*Bodø Boligbyggerlag

### Offentlige støttespillere
Nordland Musikkfestuke mottar offentlig støtte fra Norsk kulturråd, Nordland fylkeskommune og Bodø kommune.

### Støttespillere
*Skagen hotell
*SB Nordlandsbuss
*Hundholmen brygghus
*iTet

## Referanser


## Eksterne lenker
* Nordland Musikkfestuke